ชาบู บุฟเฟต์ราคา 299 ทานได้ 2 ชม. มาพร้อมหมู เนื้อ แถมมีกุ้งด้วยแหละ

ไปถึงร้านประมาณ 6 โมงเย็นนิดๆ คิวไม่มี มีลูกค้านั่งอยู่ 2 โต๊ะแล้วค่ะ

สั่งซุปดำและซุปใส 
ซุปใสมีกลิ่นแปลกๆ แต่ซุปดำโอเคอยู่นะคะ ไม่หวานไป

ตักน้ำจิ้มซีฟู้ด กับน้ำจิ้มสุกี้มา น้ำจิ้มซีฟู้ด ใสและเหลว และเปรี้ยวปลอมๆ ส่วนน้ำจิ้มสุกี้ก็ดูใสๆแต่เหนียวเหมือนผสมแป้ง และออกหวานจัด แต่มีความหอมของงาอยู่ค่ะ

น้ำมีให้ทั้งน้ำเปล่า น้ำอัดลม ชามะนาว ใบเตย อัญชัญ หลากหลายดีค่ะ

พอจะตักผักก็แทบจะเลิกกิน ทั้งแมลงวัน แมลงหวี่ ยุง ตอมกันเยอะมาก และผักดูช้ำมาก โดยเฉพาะเห็ดเข็มทอง ก้านใสแล้วค่ะ 

สั่งเนื้อหมูสไลด์มา คุณภาพโอเค ส่วนหมูสับใส่ไม้พายนั้นไม่กล้ากิน เพราะกลิ่นและสีแปลกๆ 

กุ้งตัวไม่เล็ก สดดีค่ะ 

ไอศกรีมมีให้เลือกหลายรสเลยค่ะ ดีมากๆ

ทานไปสักพักคนเริ่มเยอะ เริ่มเอาของมาเติม แมลงต่างๆก็เริ่มหายไป ถ้ามาทานสายๆหน่อยอาจจะดีนะคะ เพราะคนที่ทานก่อนอย่างเราก็ทยอยทานของเก่าๆให้แล้ว ไม่ชอบที่ทางร้านไม่ดูแลคุณภาพอาหารค่ะ อาจจะเอาผ้าขาวบางมาปิดไว้ก็ได้ช่วงลูกค้าน้อยๆ ก็ได้ค่ะ

บริการโอเคค่ะ ที่จอดรถมีพร้อม

